**Dan škole u 2.d razredu**

*Igre naših starih*

Početkom ove školske godine, na izvannastvnoj aktivnosti, počeli smo upoznavati igre naših starih (i ne tako starih). U tom kratkom razdoblju naši roditelji, bake, djedovi pa i učiteljice, naučili su nas igrati mnoge igre. Za dan škole, mi smo odlučili neke od tih igara pokazati vama i podsjetiti vas na vaše djetinjstvo.

Koliko je tu igara! Veselimo se i svim ostalim igrama koje ćemo naučiti do kraja školske godine.

Sjećate li se igre ***Stare košare****?* Kada priđete djevojčici (ili dječaku) koji vam se sviđa, a ona vam okrene leđa. Ipak, uvijek je više spojenih parova, a oni koji ne budu izabrani ili oni nikoga ne žele prihvatiti, budu stare košare i prolaze ispod ruku parova te dobiju malo stražnjici.

  

Zatim je slijedila igra***Pošto kume lončić?***

*˝Po petak, po šestak,*

*pošto ti ga ja ne dam!˝*

  

***U podrumu je dama*** (možda je vama poznata kao *Slijepi miš)*

*˝U podrumu je dama*

*a zašto da je sama,*

*kad žarko sunce sja*

*pogodi tko sam ja.˝*



**

***Cice-mice maramice***

*˝Cice-mice maramice,*

*ide maca oko tebe*

*pazi da te ne ogrebe.*

*Čuvaj mijo rep*

*nemoj biti slijep.*

*Ako budeš slijep*

*Otpast će ti rep.˝*

***Igra kolo u dvadeset i dva***

*˝Sad se vidi,sad se zna,*

*tko se kome dopada.˝*

  

Učiteljica Antonija spremno se uhvatila u koštac sa igrom ***Kolariću paniću****.* Sjećate li se preplitanja špagice?



Igrali smo i ***šah***. A naša pedagoginja Dunja s nama je zaigrala ***Mlin****.*

 

Sjećate li se **pikula, klikera, špekula**...?

 

A***Čike-Mike*** i njegova bika? Tu su i žandar, lopov i sudac. I packe, vruće i hladne.

˝*Čika Mika, ukrali mi bika,*

*sa dva, sa tri roga,*

*sumnjam, sumnjam*

*na ovoga!˝*

I za kraj ***gumi-gumi****.*

  

